पनवेल रेल्वे स्थानक
पनवेल हे पनवेल शहरामधील व नवी मुंबईतील महत्त्वाचे  रेल्वे स्थानक आहे. हे स्थानक मध्य रेल्वेवर, कोकण रेल्वेवर आणि मुंबई उपनगरी रेल्वेच्या हार्बर मार्गावरून सीएसएमटी, ठाणे, अंधेरी साठी धीम्या लोकल व मध्य रेल्वेवरून डहाणू, वसई साठी लोकल धावतात. कोकण रेल्वेमार्गे जाणाऱ्या सर्व लांब पल्ल्याच्या रेल्वेगाड्या पनवेलला थांबतात. पनवेल - पुणे पॅसेंजर, पनवेल - गोरखपूर एक्सप्रेस, पनवेल - नांदेड एक्सप्रेस इ. मुंबई-पुणे प्रगती एक्सप्रेसदेखील पनवेलवरून धावते.

पनवेल रेल्वे स्थानकामध्ये ७ फलाट असून त्यातील ४ उपनगरी तर ३ लांब पल्ल्याच्या गाड्यांकरिता वापरले जातात. हे रेल्वे स्थानक सिडको द्वारे विकसित केले गेले आहे. पनवेल येथे नवीन टर्मिनस तयार होत आहे. त्यामुळे सीएसएमटी, दादर प्रमाणे पनवेल येथुन सुद्धा दूर अंतराच्या रेल्वे गाड्या सुरू होतील यामुळे दादर, सीएसएमटी, कल्याण, एलटीटी या स्थानकांचा भार कमी होईल तसेच उपनगरीय रेल्वेवरील ताणही कमी होईल. नवी मधील नागरिकांना कल्यान, ठाणे येथे जाण्याची गरज भासणार नाही

मुंबई उपनगरी रेल्वे स्थानके
रायगड जिल्ह्यामधील रेल्वे स्थानके